|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada \_\_.\_\_\_\_\_\_\_\_** | **Nr. GND/2024/** |
|  | **(protokols Nr.; .p.)** |

**Par izmaiņām Gulbenes novada pašvaldības iepirkumu komisijas sastāvā**

Pamatojoties uz Publisko iepirkumu likuma 24.panta trešo daļu, kas nosaka, ja iepirkuma paredzamā līgumcena ir lielāka par 1 000 000 *euro*, pasūtītājs izveido iepirkuma komisiju vismaz piecu locekļu sastāvā, ir nepieciešams veikt izmaiņas komisijas sastāvā, tajā ievēlot piekto komisijas locekli.

Publisko iepirkumu likuma 24.panta pirmās daļas pirmais teikums nosaka to, ka Publisko iepirkumu likuma 8.panta pirmās daļas 1., 2., 3., 4., 5. un 6. punktā minēto iepirkuma procedūru veikšanai un šā likuma 9. un 10.pantā minēto iepirkumu veikšanai pasūtītājs izveido iepirkuma komisiju; komisijā iekļauj personas, kurām nav piemērots administratīvais sods par pārkāpumiem publisko iepirkumu un publiskās un privātās partnerības jomā — tiesību izmantošanas aizliegums — aizliegums ieņemt amatus, kuru pienākumos ietilpst lēmumu pieņemšana publisko iepirkumu un publiskās un privātās partnerības jomā vai iepirkuma līgumu, vispārīgo vienošanos, partnerības iepirkuma līgumu vai koncesijas līgumu noslēgšana, vai šā soda izpilde ir beigusies; pasūtītājs pirms iepirkuma komisijas izveidošanas vai jauna locekļa iekļaušanas iepirkuma komisijā minēto informāciju par personu iegūst publikāciju vadības sistēmā.

Saskaņā ar Gulbenes novada pašvaldības domes 2023.gada 19.janvāra nolikuma Nr.GND/IEK/2023/2 “Iepirkumu komisijas nolikums” 3.punktu komisiju izveido ar domes lēmumu uz 12 (divpadsmit) mēnešu periodu; dome apstiprina komisijas priekšsēdētāju un nosaka komisijas skaitlisko un vārdisko sastāvu.

Ņemot vērā to, ka atbilstoši Publisko iepirkumu likuma 24.pantam izveidotās publisko iepirkumu komisijas locekļi, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 24.punktu, ir valsts amatpersonas, domei atbilstoši Pašvaldību likuma 10.panta pirmās daļas 10.punktam, kas nosaka to, ka dome ir tiesīga izlemt ikvienu pašvaldības kompetences jautājumu; tikai domes kompetencē ir iecelt amatā un atbrīvot no tā pašvaldības iestāžu vadītājus, kā arī citas amatpersonas normatīvajos aktos paredzētajos gadījumos, publisko iepirkumu komisijas sastāvu nepieciešams apstiprināt ar domes lēmumu.

Saskaņā ar likuma “Par interešu konflikta novēršanu valsts amatpersonu darbībā” 8.1 panta ceturto prim daļu, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā likuma 7.panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā, šādā gadījumā nav nepieciešamas citas atļaujas attiecīgo amatu savstarpējai savienošanai. Šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā. Amatu savienošanas atļauju var atcelt saskaņā ar šā panta sesto daļu.

Izvērtējot Guntras Rones amatu savienošanu, konstatējams, ka viņa var savstarpēji savienot šādus amatus Gulbenes novada pašvaldībā – Gulbenes novada Centrālās pārvaldes Finanšu nodaļas vadītāja un Gulbenes novada pašvaldības iepirkumu komisijas locekļa amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 24.punktu un otro daļu, 6.panta trešo daļu un 7.panta sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1 panta piektās daļas 1.punktu un 2.punktu, izvērtējot konstatētos faktiskos apstākļus, secināms, ka Guntra Rone amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Pārbaudot informāciju par Guntru Roni publikāciju vadības sistēmā, konstatējams, ka Guntrai Ronei nav piemēroti administratīvie sodi par Publisko iepirkumu likuma 24.panta pirmajā daļā minētajiem pārkāpumiem.

Ņemot vēra visu augstākminēto un Publisko iepirkumu likuma 24.panta otro daļu, kas nosaka to, ka iepirkuma komisiju izveido katram iepirkumam atsevišķi vai uz noteiktu laikposmu; izveidojot iepirkuma komisiju, pasūtītājs nodrošina, lai šī komisija būtu kompetenta jomā, kurā tiks slēgts iepirkuma līgums; iepirkuma komisija, pildot savus pienākumus, ir tiesīga pieaicināt ekspertus un iepirkuma komisijas sekretāru, Gulbenes novada pašvaldības domes 2023.gada 19.janvāra iekšējā normatīvā akta Nr.GND/IEK/2023/2 “Iepirkumu komisijas nolikums” 3.punktu, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. IEVĒLĒT Gulbenes novada Centrālās pārvaldes Finanšu nodaļas vadītāju Guntru Roni Gulbenes novada pašvaldības iepirkumu komisijas locekļa amatā.
2. ATĻAUT Guntrai Ronei savstarpēji savienot šādus amatus pašvaldībā – Gulbenes novada Centrālās pārvaldes Finanšu nodaļas vadītāja un Gulbenes novada pašvaldības iepirkumu komisijas locekļa amatus.
3. UZDOT Gulbenes novada Centrālās pārvaldes Juridiskās un personālvadības nodaļai informēt Valsts ieņēmumu dienestu par valsts amatpersonu statusa izmaiņām Gulbenes novada pašvaldības iepirkumu komisijas sastāvā.

Gulbenes novada pašvaldības domes priekšsēdētāja vietniece G.Švika

Lēmumprojektu sagatavoja: I.Majore, L.Priedeslaipa